曹雄

曹雄，西安左衛人，明朝军事将领。

弘治末年，歷官都指揮僉事，為延綏副總兵。明武宗继位后，因总督楊一清舉薦，擢署都督僉事，充總兵官，鎮固原。后因是與劉瑾同鄉，自然依附于劉瑾。后進署都督同知，以延綏總兵官吳江所佩征西將軍印佩之，而別鑄靖虜將軍印予江。隨後總督才寬禦寇沙窩被殺，曹雄擁兵不救。佯作引罪，乞解兵柄。劉瑾保舉后，仍令居職如故。恰逢朱寘鐇謀反，曹雄統兵鎮壓，進左都督。劉瑾事敗后，言官交相彈劾，降指揮僉事，尋征下獄，以黨逆論死，籍其家。后下詔宥罪，但命其與家屬永戍海南，遇赦不原《明史》（卷175）：“曹雄，西安左衛人。弘治末，歷官都指揮僉事，為延綏副總兵。武宗即位，用總督楊一清薦，擢署都督僉事，充總兵官，鎮固原。以瑾同鄉，自附於瑾。瑾欲廣樹黨，日相親重。正德四年，雄上言：「故事，布、按二司及兵備道臣文移達總兵官者，率由都司轉達。今邊務亟，征調不時，都司遠在會城，往返千裏，恐誤軍機。乞如巡撫大同例，徑呈總兵官便。」兵部尚書曹元希瑾意，覆如其言。既復受瑾屬，奏雄鎮守未佩印，宜如各邊例，特賜印以重其權。乃進雄署都督同知，以延綏總兵官吳江所佩征西將軍印佩之，而別鑄靖虜將軍印予江。及總督才寬禦寇沙窩為所殺，雄擁兵不救。佯引罪，乞解兵柄，令子謐賫奏詣京師。瑾異謐貌，妻以從女，而優詔褒雄，令居職如故，糾者反被責。寘鐇反寧夏，雄聞變，即統兵壓境上。令都指揮黃正以兵三千入靈州，固士卒心，約鄰境刻期討。密焚大、小二壩積草，與守備史鏞等奪河西船，盡泊東岸。賊黨何錦懼，急帥兵出守大壩，以防決河。雄乃令鏞潛通書仇鉞，俾從中舉事，賊遂成擒。是役也，功雖成於鉞，而居外布置，賊不內顧，雄有勞焉。捷聞，瑾以平賊功歸之，進左都督。謐亦官千戶。雄不安，引咎自劾，推功諸將，降旨慰勞。未幾，瑾敗，言官交劾。降指揮僉事，尋征下獄，以黨逆論死，籍其家。詔宥之，與家屬永戍海南，遇赦不原。”。

参考文献

Category:明朝都督
Category:明朝總兵官